ไฟแนนซ์ทูเดย์
&#8220;หากเดินตามรอยเท้าคนอื่น ก็ไม่มีวันมีรอยเท้าเป็นของตัวเอง&#8221;
19 ส.ค. 2554

“หากเดินตามรอยเท้าคนอื่น ก็ไม่มีวันมีรอยเท้าเป็นของตัวเอง”
โดย..ต้นกล้า
ถึงตอนนี้ต้องบอกว่าลุ้นกันตัวโก่งสำหรับ รมว.คลังคนใหม่ ที่จะมาทำหน้าที่คัดท้ายขับเคลื่อนเศรษฐกิจ ตำแหน่งนี้ถือว่าสำคัญสำหรับประเทศไทย ไม่เพียงแต่ทำหน้าที่ซีเอฟโอประเทศ แต่ขุนคลังนี่คือหัวใจในการขับเคลื่อนเศรษฐกิจและปากท้องชาวบ้านทีเดียว
ชื่อที่หลุดออกมาไม่ว่า สุชาติ ธาดาธำรงเวช โอฬาร ไชยประวัติ กิตติรัตน์ ณ ระนอง ก็ถือว่าฮือฮาไม่น้อย แต่ให้ระวัง คุณธีคนดีที่หนึ่ง ธีระชัย ภูวนาถนรานุบาล เอาไว้ให้ดี คนนี้ถือว่าเครือข่ายบ้านใหญ่หนุนส่งอยู่ไม่เบา แต่ไม่ว่าใครมาต้องทำงานให้เห็นผลสัมฤทธิ์




ขณะที่ รมช.คลังนั้น มีคนจองอยู่ 2 หน่อ หนึ่งคือ บัณฑูร สุภัควณิช อดีตผู้อำนวยการสำนักงบประมาณ สองคือ ประดิษฐ์ ภัทรประสิทธิ์ ขาเก่าจากพรรคชาติไทยพัฒนา ได้ไม่ได้คนอยู่ดูไบคือผู้ชี้ชะตา บ้าชิบประเทศนี้ มีผู้บริหารประเทศทั้งที แต่กลายเป็นหนังตะลุงสากล “จะคิด จะพูด กำหนดชะตากรรมประเทศ ต้องให้นายหนังชักปาก”
โสฬส สาครวิศว กรรมการผู้จัดการเอสเอ็มอีแบงก์ บอกชัดว่า ผู้ที่จะมาเป็น รมว.คลังนั้น ควรมีคุณสมบัติ 1.มีความโปร่งใสในการทำงาน 
2.ต้องเป็นนักเศรษฐศาสตร์ที่มีความรู้ สามารถเข้ามาจัดโครงสร้างเศรษฐกิจ นโยบายการเงินการคลังของประเทศ ให้มีความเข้มแข็งได้ มิเช่นนั้นการเงินการคลังของประเทศจะอ่อนแอ 
ตลาดหลักทรัพย์แห่งประเทศไทย ร่วมกับเมืองไทยประกันชีวิต ปตท. ธนาคารกสิกรไทย จัดแข่งขัน “Young Financial Star Competition 2011” (YFS 2011) เฟ้นหาสุดยอดเยาวชนรุ่นใหม่...บนเส้นทางการเงิน และการวางแผนการลงทุน เตรียมพร้อมสู่ความเป็นมืออาชีพ นิสิต นักศึกษา ป.ตรีป.โท ทุกคณะ สนใจสมัครตั้งแต่วันนี้26 ส.ค. ชิงทุนการศึกษา ทุนศึกษาดูงานกว่า 4 ล้านบาทเชียว m